ร้านซูชิเปิดใหม่มาได้ประมานเดือนกว่าๆ แต่ฝีมือเก่าแก่โดยเชฟพจ เคยทำงานอยู่ร้าน sushi cyu ที่ตึก All season อันโด่งดังนิเอง

มาวันนี้ยังเป็น soft-openning อยู่ คาดว่าจะเปิดเต็มตัวประมานเดือนมกราคน

### การเดินทาง : อยู่ในซอยสุขุมวิท 49 ตึกโครงการพิมาน 49 ขับรถมาได้มีที่จอด หรือ BTS มาสถานีพร้อมพงษ์ แล้วเรียก Taxi เข้าไปประมาน 40 บาท

### ราคามื้อเย็น Omakase : 9 คำ 2500 บาท / 12 คำ 3300 บาท / 15 คำ 4500 บาท ไม่รวมไม่รวมไข่หวานกับซุปแถมมาให้ เรียกได้ว่าราคาสบายกระเป๋าที่สุดใน ร้าน premium omakase ด้วยกันเลย
- สามารถสั่ง sashimi เพิ่มต่างหากได้
- ส่วนมื้อกลางวันจะถูกลงมาแต่มื้อกลางวันจะมีเฉพาะวัน ศุกร์ เสาร์ และอาทิตย์

### รสชาติ : ฝีมือเชฟยอดเยี่ยม เบสิคแน่น ทั้งการปั่นที่คีบง่ายไม่หลวมเกินไป พอเอาเข้าปากก็ไม่แน่นเกินไปกระจาย คลุกกับเนื้อปลาในปาก ข้าวอุณหภูมิพอดีไม่เย็น ลำดับการเสริฟจัดเรียงรสชาติได้ลงตัว แต่คุณภาพปลารู้สึกว่ายังเป็นรองร้าน premium omakase ดังๆตาม ราคาที่ลดลงมา

### บรรยากาศ : สบายๆ ร้านดูสะอาดสบายตา เปิดถึง 5 ทุ่มมากินรอบดึกหน่อยประมาน 3 ทุ่มก็ยังได้

เมนูประทับใจ
- ไข่หวาน : อย่างที่เขียนข้างบนปลาร้านนี้อาจจะไม่สุดยอดมากตามราคาที่ถูกลง แต่ไข่หวานที่เป็นตัววัดฝีมือร้านนิ ถ้าให้พูดตรงๆเลยคือ ชอบไช่หวานร้านนี้สุดเลยตั้งแต่กินมาทั้งหมดในกรุงเทพ (ไปกินมาครบแล้วทุกร้านจิงๆนะ อิอิ ไปอ่านรีวิวดูได้) ไม่แน่นเกินไปนุ่มฟู หวานอร่อยอยู่ในปาก
- ไอติมถ่าน : ไอติมหน้าตาสีเทาน้ำเงินเข้มเลย รสชาติ ประทับใจมากอธิบายไม่ถูกมาบองเองละกัน :p
- ซูชิโดยรวมไม่จีดจ๊าด แต่อร่อยโอเคทุกคำ แบบไม่มีคำไหนให้คะแนนเต็ม 10 แต่ก็ไม่มีคำไหน ต่ำกว่า 8

ปล. : 3300 กับ 4500 ต่างกันที่ เซท 3300 ไม่มี 
- Otoro
- มันมือเสื้อคลุกหอยแครงกับหอยอีกนก (คำที่ 11 ในรูป)
- ปลาซาโยริ (คำที่ 5)
- ชิโร่เอบิ (คำที่ 10) จะเปลี่ยนเป็นกุ้งหวานแทน

สรุป : โดยรวมผมให้ร้านนี้เกรดเดียวกับ Hinata ที่ central embassy ความฟินเท่ากัน ราคาก็ใกล้เคียง ซึ่งผมชอบนะแต่ทำไมหลายคนบอกไม่โอเคก็ไม่รุ้ ไปกินมา 3 เดือนที่แล้ว ตอนเปิดใหม่ๆ เดี๋ยวจะลองแวะเข้าไปกินอีกที (แต่อย่าเทียบกับ ichi ละยังห่างไกล แต่ราคาก็โดดไปไกลเช่นกัน :P)